NORAKSTS

|  |  |
| --- | --- |
| 17.12.2020. | Nr.19/2 |

**JELGAVAS PILSĒTAS PAŠVALDĪBAS TIEŠĀS LĪDZDALĪBAS KAPITĀLSABIEDRĪBĀS IZVĒRTĒŠANA**

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, S.Stoļarovs, A.Eihvalds, A.Rublis), **PRET –** nav, **ATTURAS – 2** (G.Kurlovičs, L.Zīverts),

Saskaņā ar Valsts pārvaldes iekārtas likuma 88.panta pirmo un septīto daļu, Publiskas personas kapitāla daļu un kapitālsabiedrību pārvaldības likuma 4. un 7.pantu, likuma “Par pašvaldībām” 15.panta pirmās daļas 1., 2., 6., 9., un 10.punktu,

**JELGAVAS PILSĒTAS DOME NOLEMJ:**

Atzīt, ka Jelgavas pilsētas pašvaldības tiešā līdzdalība kapitālsabiedrībās atbilst Publiskas personas kapitāla daļu un kapitālsabiedrību pārvaldības likuma 4.panta un Valsts pārvaldes iekārtas likuma 88.panta prasībām (pielikumā izvērtējums saskaņā ar Publiskas personas kapitāla daļu un kapitālsabiedrību pārvaldības likuma 7.panta otro daļu), saglabājot līdzdalību šādās kapitālsabiedrībās:

1. SIA “JELGAVAS PILSĒTAS SLIMNĪCA”;
2. SIA “Jelgavas poliklīnika”;
3. SIA “Medicīnas sabiedrība “OPTIMA 1””;
4. SIA “JELGAVAS AUTOBUSU PARKS”;
5. SIA “Jelgavas ūdens”;
6. SIA “Jelgavas nekustamā īpašuma pārvalde”;
7. SIA “Zemgales EKO”;
8. AS “JELGAVAS SILTUMTĪKLU UZŅĒMUMS”;
9. SIA “Jelgavas komunālie pakalpojumi”;
10. SIA “ZEMGALES OLIMPISKAIS CENTRS”;
11. SIA “JELGAVAS TIRGUS”;
12. SIA “SPORTA KOMPLEKSS "ZEMGALE””;
13. AS “AMO PLANT”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 17.decembrī